upustvo za ispunjavanje

obrazaca prijave za

glasanje izvan BIH

**OPĆE INFORMACIJE O NAČINU PRIJAVE ZA GLASANJE IZVAN BIH**

Popunjen obrazac prijave za glasanje izvan BIH treba biti potpisan istovjetno kao i dokument koji prilažete i zajedno s kopijom važećeg identifikacionog (i drugih traženih dokumenata ako imate status izbjeglog lica iz BIH) dostaviti Centralnoj izbornoj komisiji BIH na adresu :

**Izbori u Bosni i Hercegovini / Poštanski pretinac 451 / 71000 Sarajevo / Bosna i Hercegovina**, poslati telefaksom na sljedeće brojeve : +387 33 / 251 – 333 i + 387 / 33 251 – 334 ili elektronskim putem na

e-mail : **prijavapp@izbori.ba**

**STATUS U KOJEM BORAVITE IZVAN BIH**

**1.Privremeni boravak izvan BIH**

Lica s ovim statusom dostavljaju :

1. Popunjen i potpisan obrazac (Potpis mora biti istovjetan potpisu na identifikacionom dokumentu koji prilažete uz prijavu, kako bi prijava bila prihvaćena)
2. Kopiju jednog od tri važeća identifikaciona dokumenta BIH ( lična karta ili vozačka dozvola ili pasoš )

**2.Status izbjeglog lica iz BIH**

Lica sa ovim statusom dostavljaju :

1. Popunjen i potpisan obrazac (Potpis mora biti istovjetan potpisu na identifikacionom dokumentu koji prilažete uz prijavu, kako bi prijava bila prihvaćena ),
2. Identifikacioni dokument (važeća lična isprava izdata od zemlje domaćina, izbjeglički karton izdat od vlade zemlje domaćina ili druge međunarodne organizacije ili pasoš ili vozačka dozvola),
3. Dokument o dokazu državljanstva (uvjerenje o državljanstvu BIH ne starije od 6 mjeseci ili važeći pasoš BIH),
4. Dokument o dokazu prebivališta u BIH (kopija potvrde prebivališta ili kopija lične karte u cjelosti iz 1991. godine ili iz perioda od popisa do perioda sticanja statusa izjeglog lica. Ukoliko ne posjedujete ovaj dokument biti ćete upisani u Centralni birački spisak za općinu u kojoj ste imali prijavljeno prebivalište na popisu stanovništva 1991.godine),

**IZBJEGLO LICE KOJE JE VEĆ UPISANO U CENTRALNI BIRAČKI SPISAK ZA GLASANJE IZVAN BIH NA PRETHODNIM IZBORIMA U BIH DOSTAVLJA SAMO DOKUMENTE IZ TAČKE 1. i 2.**

**VAŽNO**

1. **SVI TRAŽENI DOKUMENTI UZ OBRAZAC MORAJU BITI DOSTAVLJENI (nepotpune prijave Centralna izborna komisija BIH neće razmatrati),**
2. Svi podaci u obrascu moraju biti tačni i čitko napisani štampanim slovima,
3. Obrazac mora biti potpisan, istovjetno kao na identifikacionom dokumentu kojeg prilažete uz prijavu,
4. Ne zaboravite entitetsku opciju glasanja (za birače koji se prijavljuju za glasanje u Brčko distriktu BIH)
5. Ukolko ste odabrali da glasate u DKP-u BiH, a ne stvore se uslovi za glasanje u istom, Vaši glasački listići će biti dostavljeni na Vašu adresu putem pošte i na taj način ćete ostvariti Vaše biračko pravo.
6. **Sve infromacije u vezi sa glasanjem izvan BIH dostupne su na službenoj internet-stranici Centralne izborne komisije BIH** [**www.izbori.ba**](http://www.izbori.ba) **ili putem Info-linije +387 33/ 251 – 331 i + 387 / 33 251 – 332 ili elektronskim putem na e-mail : info@izbori.ba**

**KRAJNJI ROK ZA DOSTAVU POTPISANOG OBRASCA I PRILOŽENOG DOKUMENTA JE 1.9.2020 do 24:00 sata.**